Eveniment

Florin Cîţu, senator PNL, fost bancher, spune că una din primele măsuri pe care le va lua PNL când ajunge la guvernare este desfiinţarea programului Start-Up Nation, prin care guvernul PSD a dat 40.000 de euro la zeci de mii de tineri să îşi înceapă o afacere.

„Facilităţile pentru diferite industrii ajută, într-un fel. Dar noi nu avem norme clare. Alocăm resurse în locuri ce nu ne sunt neapărat necesare, pentru că unul sau altul au un lobby mai puternic .Este o scurge masivă de fonduri. Companiile de stat au pierderi majore, chiar dacă mai reprezintă doar 4% din economie. Programul Start-Up Nation este o pierdere neînchipuită de bani, trebuie eliminat, dar aceasta este doar părerea mea“.